  Майя Бывальцева 2017-тӥ арын Удмуртиын школа автобусъёс ветлон 125 иськем сюресъёсты векчи изэн шобыртозы. 25-тӥ коньывуонэ со сярысь вераськон мынӥз элькун кивалтэтлэн тӧроезлэн Виктор Савельевлэн кивалтэмез улсын каръёсысь но ёросъёсысь аскивалтон ёзэсъёслэн кивалтӥсьёсынызы ортчем кенешонын, ивортэ улосвыл тӧролэн но кивалтэтлэн пресс-службазы. «Та дыре министерство (транспортъя но сюрес возёсъя — ред.) эскере гурт сюресъёсты, кытӥ школа автобусъёс ветло. 2017-тӥ арын 125 иськем сыӵе сюресъёсты векчи изэн шобыртыны чакламын», — верамын ивортонын элькунысь транспортъя но сюрес возёсъя министр Виктор Вахромеевлэн кылъёсыз. Элькунысь транспортъя министерство но интыысь аскивалтон ёзэсъёс ёросъёсын тужгес умой но куронъёслы тупась автобус маршрутъёсты кылдытыны но юнматыны, озьы ик табыш ваисьтэм маршрутъёсын ужась автоперевозчикъёслы компенсаци тырон амалъёсты пусйыны кулэ, Тегъёс: Авто Автобус Удмуртия сюресъёс пиналъёс ВикторВахромеев транспортъяносюресвозёсъяминистерство  